
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 39 

20 Μαρτίου 1997 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 40 
Δικαίωμα των εργαζομένων στην ενημέρωση και διαβού- 

λευση σε κοινοτικής κλίμακας επιχειρήσεις και ομίλους 

επιχειρήσεων σε συμμόρφωση προς την οδηγία 94/45/ 

ΕΚ/22.9.94. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 4 και 5 του Ν. 1338/83 
«Εφαρμογή του Κοινοτικού Δικαίου» (Α' 34) όπως αυτές 
έχουν αντικατασταθεί και τροποποιηθεί αντιστοίχως με το 
άρθρο 65 του Ν. 1892/1990 {ΑΊ 01) με τα άρθρα 6 παρ. 4 
του Ν. 1440/1984 (Α' 70) και 19 του Ν. 2367/1995 (Α' 
261) και με το άρθρο 6 παρ. 5 του Ν. 1440/1984. 

2. Τις διατάξεις του άρθρου 29 α του Νόμου 1558/85 
«Κυβέρνηση και Κυβερνητικά Όργανα» (137/α), που προ¬ 
στέθηκε με το άρθρο 27 του Ν. 2081/92 «Ρύθμιση του 
θεσμού των Επιμελητηρίων κ.τλ.» (154/Α). 

3. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του προϋ¬ 
πολογισμού του Υπουργείου Εργασίας και Κοινωνικών 
Ασφαλίσεων ή του κρατικού προϋπολογισμού ΝΠΔΔ. 

4. Την αριθ. 18/1997 γνωμοδότηση του Συμβουλίου 
Επικράτειας μετά από πρόταση των Υπουργών Εργασίας 
και Κοινωνικών Ασφαλίσεων, Εσωτερικών, Δημόσιας Διοί¬ 
κησης και Αποκέντρωσης, Εθνικής Οικονομίας και Οικο¬ 
νομικών, Δικαιοσύνης και Εμπορικής Ναυτιλίας, αποφασί¬ 
ζουμε: 

ΚΕΦΑΛΑΙΟ Α' 

Άρθρο 1 
Σκοπός 

1. Σκοπός του παρόντος Προεδρικού Διατάγματος 
(Π.Δ.) είναι η αποτελεσματική διασφάλιση του δικαιώμα¬ 
τος των εργαζομένων για ενημέρωση και διαβούλευση σε 
κοινοτικής κλίμακας επιχειρήσεις και ομίλους επιχειρή¬ 
σεων σε συμμόρφωση προς την οδηγία 94/45/Ε.Κ. του 
Συμβουλίου της 22.9.1994 (Ε.Ε.1_. 254/64/30.9.1994) «για 
τη θέσπιση μιας ευρωπαϊκής επιτροπής επιχείρησης ή μιας 
διαδικασίας σε επιχειρήσεις και ομίλους επιχειρήσεων 
κοινοτικής κλίμακας με σκοπό να ενημερώνονται οι εργα¬ 
ζόμενοι και να ζητείται η γνώμη τους». 

- Προς το σκοπό αυτό συγκροτείται Ευρωπαϊκό Συμ¬ 


βούλιο Εργαζομένων (ΕΣΕ), ή θεμσοθετείται μια διαδικα¬ 
σία για ενημέρωση των εργαζομένων και διαβούλευση με 
αυτούς, σε κάθε επιχείρηση ή όμιλο επιχειρήσεων κοινοτι¬ 
κής κλίμακας, σύμφωνα με τους όρους που ορίζει το πα¬ 
ρόν Π.Δ. 

- Κατά παρέκκλιση των ανωτέρω, όταν όμιλος επιχειρή¬ 
σεων κοινοτικής κλίμακας περιλαμβάνει μία ή περισσότε¬ 
ρες επιχειρήσεις ή ομίλους επιχειρήσεων κοινοτικής κλί¬ 
μακας, η σύσταση του ΕΣΕ, ή της διαδικασίας για ενημέ¬ 
ρωση και διαβούλευση γίνεται στο επίπεδο του ομίλου, 
εκτός αν οι συμφωνίες που αναφέρονται στο άρθρο 10 
ορίζουν διαφορετικά. 

2. Ο διατάξεις του παρόντος δεν εφαρμόζονται στο 
ναυτιλόμενο προσωπικό του Εμπορικού Στόλου. 

Άρθρο 2 
Πεδίο Εφαρμογής 

Το παρόν Π.Δ. εφαρμόζεται σε επιχειρήσεις κοινοτικής 
κλίμακας που είναι εγκατεστημένες στην Ελλάδα καθώς 
και σε ομίλους επιχειρήσεων των οποίων η ελέγχουσα ή 
μητρική επιχείρηση είναι εγκατεστημένη στην Ελλάδα 
(κεντρική διοίκηση). Είναι αδιάφορο για την εφαρμογή του 
παρόντος αν η ελεγχόμενη εγκατστημένη σε Κράτος - μέ¬ 
λος της Κοινότητας επιχείρηση αποτελεί με τη σειρά 
ελέγχουσα επιχείρηση στο πλαίσιο διαφορετικού ομίλου 
επιχειρήσεων. Στην τελευταία αυτή περίπτωση η σύσταση 
του Ευρωπαϊκού Συμβουλίου Εργαζομένων γίνεται στο 
ανώτατο επίπεδό της, εκτός αν προβλέπεται διαφορετική 
ρύθμιση βάσει συμφωνίας. 

Στην περίπτωση κοινοτικής κλίμακας επιχειρήσεων η 
διακρατική ενημέρωση και διαβούλευση αφορά όλες τις 
ευρισκόμενες σε Κράτος - Μέλος επιχειρήσεις ή εκμεταλ¬ 
λεύσεις και στην περίπτωση κοινοτικής κλίμακας ομίλων 
επιχειρήσεων αφορά όλες τις εγκατεστημένες σε κράτος 
Μέλος επιχειρήσεις ή εκμεταλλεύσεις εκτός αν έχει συμ- 
φωνηθεί διεύρυνση της διαδικασίας εκπροσώπησής τους. 

Άρθρο 3 
Ορισμοί 

1. Για τους σκοπούς του παρόντος Π.Δ.: 

α. Ως «Κράτη - Μέλη» νοούνται τα Κράτη Μέλη (ή χώ¬ 
ρες) της Ευρωπαϊκής Ένωσης, πλην του Ηνωμένου Βασι¬ 
λείου της Μεγάλης Βρετανίας και της Βόρειας Ιρλανδίας, 
καθώς και τα κράτη που συνυπογράφουν τη συμφωνία για 




600 


ΕΦΗΜΕΡΕΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τον Ευρωπαϊκό Οικονομικό Χώρο και δεν είναι μέλη της 
Ευρωπαϊκής Ένωσης (Ν. 2155/93 - Α.104). 

β. Ως «Κοινοτικής Κλίμακας Επιχείρηση» νοείται μια επι¬ 
χείρηση η οποία απασχολεί τουλάχιστον 1000 εργαζόμε¬ 
νους στα Κράτη - Μέλη και έχει τουλάχιστον δύο εγκατα¬ 
στάσεις σε διαφορετικά Κράτη Μέλη όπου απασχολούνται 
τουλάχιστον 150 εργαζόμενοι σε κάθε μία αυτές. 

γ. Ως «Όμιλος Επιχειρήσεων» νοείται κάθε όμιλος που 
περιλαμβάνει ελέγχουσα και ελεγχόμενες επιχειρήσεις. 

δ. Ως «Κοινοτικής Κλίμακας Όμιλο Επιχειρήσεων» νοεί¬ 
ται ένας όμιλος επιχειρήσεων που πληρεί τις ακόλουθες 
προϋποθέσεις: 

- Απασχολεί τουλάχιστον 1.000 εργαζόμενους στα 
κράτη - μέλη. 

- Συγκροτείται από τουλάχιστον δύο επιχειρήσεις μέλη 
του ομίλου σε διαφορετικά Κράτη - Μέλη και 

- Μία τουλάχιστον επιχείρηση μέλος του ομίλου η οποία 
απασχολεί τουλάχιστον 150 εργαζόμενους σε ένα κράτος 
μέλος και μία άλλη επιχείρηση μέλος του ομίλου η οποία 
απασχολεί τουλάχιστον 150 εργαζόμενους σε κάποιο 
άλλο κράτος μέλος. 

ε. Ως «Εκπρόσωποι των Εργαζομένων» θεωρούνται οι 
εκπρόσωποι των εργαζομένων που προβλέπονται από την 
εθνική νομοθεσία. 

στ. Ως «Κεντρική Διοίκηση» νοείται η κεντρική διοίκηση 
της επιχείρησης κοινοτικής κλίμακας, ή για τους ομίλους 
κοινοτικής κλίμακας, η κεντρική διοίκηση της επιχείρησης 
που ασκεί τον έλεγχο. 

Όταν η κεντρική διοίκηση μιας κοινοτικής κλίμακας επι¬ 
χείρησης ή ενός ομίλους κοινοτικής κλίμακας επιχειρή¬ 
σεων, δεν εδρεύει σε ένα κράτος - μέλος και ορίζεται 
αντιπρόσωπος από την κεντρική διοίκηση ως κεντρική 
διοίκηση για τον κοινοτικό χώρο, αυτός θα θεωρείται ως 
κεντρική διοίκηση για τους σκοπούς του παρόντος Π.Δ. 
Εάν δεν υπάρχει ορισμός αντιπροσώπου, από τη Διοίκηση 
της Επιχείρησης κοινοτικής κλίμακας ή του ομίλου, ως κε¬ 
ντρική διοίκηση του ομίλου ή της επιχείρησης θεωρείται 
αυτή που έχει το μεγαλύτερο αριθμό εργαζομένων σε 
οποιοδήποτε Κράτος - Μέλος. 

ζ. Ως «Διαβούλευση» νοείται η ανταλλαγή απόψεων και 
η καθιέρωση διαλόγου μεταξύ των εκπροσώπων των ερ¬ 
γαζομένων και της κεντρικής διοίκησης ή οποιουδήποτε 
άλλου αρμοδίου οργάνου διευθυντικού επιπέδου. 

η. Ως «Ευρωπαϊκό Συμβούλιο Εργαζομένων» νοείται το 
σώμα που εκπροσωπεί τους εργαζόμενους και συγκροτεί¬ 
ται σύμφωνα με τα άρθρα 15 και 16 του παρόντος, με 
σκοπό την ενημέρωση όλων των εργαζομένων και τη δια¬ 
βούλευση με αυτούς. 

θ. Ως «Ειδική Διαπραγματευτική Ομάδα» νοείται η 
ομάδα που συγκροτείται σύμφωνα με το άρθρο 7 προκει- 
μένου να διαπραγματευτεί με την Κεντρική Διοίκηση τη 
σύσταση του ΕΣΕ ή την καθιέρωση μιας διαδικασίας για 
ενημέρωση των εργαζομένων και τη διαβούλευση με αυ¬ 
τούς σύμφωνα με το άρθρο 1. 

2.α. Για την εφαρμογή αυτού του Π.Δ., ο αριθμός των 
εργαζομένων καθορίζεται με βάση το μέσο αριθμό εργα¬ 
ζομένων, που έχουν απασχοληθεί στην επιχείρηση ή τον 
όμιλο κατά τα δύο τελευταία έτη με σύμβαση εργασίας 
ορισμένου ή αορίστου χρόνου. 

β. Συμβάσεις εργασίας εργαζομένων ορισμένου χρόνου 
που έληξαν ή συμβάσεις μερικώς απασχολουμένων, ανά¬ 
γονται σε πλήρη ετήσια απασχόληση που εφαρμόζει η επι¬ 


χείρηση ή ο κλάδος εργαζομένων για τον υπολογισμό του 
αριθμού των εργαζομένων. 

γ. Οι επιχειρήσεις που είναι εγκατεστημένες στην Ελ¬ 
λάδα και εμπίπτουν στις διατάξεις του παρόντος Π.Δ. υπο- 
χρεούνται να γνωστοποιήσουν εγγράφως τον αριθμό των 
απασχολουμένων σύμφωνα με τις προηγούμενες παρα¬ 
γράφους στις αρμόδιες υπηρεσίες του Υπουργείου Εργα¬ 
σίας και Κοινωνικών Ασφαλίσεων (Επιθεωρήσεις Εργασίας 
ή τις κατά τόπους υπηρεσίες της Ν. Αυτοδιοίκησης που εί¬ 
ναι εντεταλμένες για την εφαρμογή της εργατικής νομο¬ 
θεσίας) και τους εκπροσώπους των εργαζομένων εντός 
τριμήνου από της εφαρμογής του. 

Άρθρο 4 

Ορισμός της έννοιας «Ελέγχουσα επιχείρηση- 

1. Για τους σκοπούς του παρόντος διατάγματος, ως 
ελέγχουσα επιχείρηση νοείται η επιχείρηση ενός ομίλου η 
οποία είναι εγκατεστημένη στην Ελλάδα και μπορεί να 
ασκεί δεσπόζουσα επιρροή σε μια άλλη επιχείρηση η 
οποία καλείται ελεγχόμενη, λόγω δικαιωμάτων κυριότη¬ 
τας, χρηματοοικονομικής συμμετοχής ή βάσει ειδικών κα¬ 
νόνων δικαίου. 

Η άσκηση δεσπόζουσας επιρροής, άμεσης ή έμμεσης, 
από μια επιχείρηση εγκατεστημένη στην Ελλάδα, σε μια 
άλλη επιχείρηση, με την επιφύλαξη της αποδείξεως του 
αντιθέτου, προκύπτει εφόσον ισχύει μία απότις παρακάτω 
προϋποθέσεις. 

α. Κατέχει την πλειοψηφία του καλυφθέντος μετοχικού 
ή εταιρικού κεφαλαίου ή 

β. Διαθέτει την πλειοψηφία των ψήφων που συνδέονται 
με τα εταιρικά μερίδια ή το μετοχικό κεφάλαιο της επιχεί¬ 
ρησης, ή 

γ. Μπορεί να διορίζει περισσότερα από τα μισό μέλη του 
Διοικητικού Συμβουλίου, ή του Διευθυντικού ή εποπτικού 
σώματος της επιχείρησης. 

Σε περίπτωση κατά την οποία συντρέχουν οι τρεις περι¬ 
πτώσεις σε διαφορετικές επιχειρήσεις ενός ομίλου, τότε 
ως ελέγχουσα επιχείρηση θεωρείται πρώτα εκείνη που 
ανταποκρίνεται στο κριτήριο (γ) με την επιφύλαξη της 
αποδείξεως του αντιθέτου. 

2. Για τους σκοπούς της προηγούμενης παραγράφου τα 
δικαιώματα ψήφου και διορισμού που διαθέτει η ελέγ¬ 
χουσα επιχείρηση, περιλαμβάνουν τα αντίστοιχα δικαιώ¬ 
ματα οποιοσδήποτε ελεγχόμενης επιχείρησης και οποιου- 
δήποτε προσώπου ή οργανισμού που ενεργεί με το όνομά 
του αλλά για λογαριασμό της ελέγχουσας επιχείρησης ή 
κάθε άλλης ελεγχόμενης επιχείρησης. 

3. Παρά τις παραγράφους 1 και 2, μια επιχείρηση δεν εί¬ 
ναι «ελέγχουσα επιχείρηση» άλλης επιχείρησης της 
οποίας κατέχει τις μετοχές, εφόσον αυτή υπάγεται στο 
άρθρο 3, παρ. 5, στοιχεία α ή γ του κανονισμού (ΕΟΚ) Νο 
4064/89 του συμβουλίου της 21 ης Δεκεμβρίου 1989 για 
τον έλεγχο συγκεντρώσεων επιχειρήσεων. 

4. Η δεσπόζουσα επιρροή δεν τεκμαίρεται μόνον από το 
γεγονός ότι εντεταλμένο πρόσωπο ασκεί τα καθήκοντά 
του με βάση τη νομοθεσία κράτους μέλους σχετικά με την 
εκκαθάριση, την πτώχευση, την αφερεγγυότητα, την 
παύση πληρωμών, τον πτωχευτικό συμβιβασμό ή άλλη 
ανάλογη διαδικασία. 

5. Σε μία επιχείρηση προκειμένου να κριθεί ότι είναι 
«ελέγχουσα επιχείρηση», εφαρμόζεται η νομοθεσία του 
κράτους στο οποίο είναι εγκατεστημένη η εν λόγω επιχεί- 

ρηση. Εάν η νομοθεσία που διέπει την επιχείρηση δεν εί¬ 
ναι η νομοθεσία Κράτους - Μέλους σύμφωνα με το άρθρο 
3, παρ. 1, εφαρμοστέο δίκαιο είναι το δίκαιο του Κράτους 
Μέλους στο οποίο είναι εγκατεστημένη η κεντρική διοί¬ 
κηση της επιχείρησης του ομίλου, η οπο'ια απασχολεί το 
μεγαλύτερο αριθμό εργαζομένων. 

ΚΕΦΑΛΑΙΟ Β’ 

Σύσταση Ευρωπαϊκού Συμβουλίου εργαζομένων ή διαδι¬ 
κασίας για την ενημέρωση των εργαζομένων και τη δια- 
βούλευση με αυτούς 

"Αρθρο 5 

Η ευθύνη για τη σύσταση Ευρωπαϊκού Συμβουλίου Εργα¬ 
ζομένων ή την καθιέρωση διαδικασίας για την ενημέρωση 
των εργαζομένων και τη διαβούλευση με αυτούς 

1. Η κεντρική διοίκηση είναι υπεύθυνη για την δημιουργία 
των προϋποθέσεων και την παροχή των μέσων που είναι 
αναγκαία για την σύσταση του Ευρωπαϊκού Συμβουλίου Ερ¬ 
γαζομένων ή μιας διαδικασίας για την ενημέρωση και δια¬ 
βούλευση που ορίζεται στο άρθρο 1 παρ. 1 στην επιχεί¬ 
ρηση κοινοτικής κλίμακας και τον κοινοτικής κλίμακας 
όμιλο επιχειρήσεων. 

2. Όταν η κεντρική διοίκηση δεν βρίσκεται σε κράτος 
μέλος την ευθύνη της ανωτέρω παραγράφου έχει ο εκ¬ 
πρόσωπος της κεντρικής διοίκηση, που ορίζεται, σε κρά¬ 
τος μέλος,. Εάν δεν έχει ορισθεί τέτοιος εκπρόσωπος, την 
ευθύνη τότε έχει η διεύθυνση της εγκατάστασης ή της 
επιχείρησης του ομίλου, η οποία απασχολεί τον μεγαλύ¬ 
τερο αριθμό εργαζομένων σε κράτος - μέλος. 

Άρθρο 6 

Ειδική διαπραγματευτική ομάδα 

1. Η κεντρική διοίκηση της κοινοτικής κλίμακας επιχει- 
ρήσεως ή του ομίλου επιχειρήσεων και τα μέλη του ΕΣΕ ή 
όπου έχουν ορισθεί αντιπρόσωποι των εργαζομένων, οι 
οποίοι ενεργούν σύμφωνα με το παρόν ΠΔ για την ενημέ¬ 
ρωση και διαβούλευση των εργαζομένων, οφείλουν να συ¬ 
νεργάζονται σύμφωνα με την καλή πίστη για την επίτευξη 
του σκοπού του παρόντος, σεβόμενοι αμοιβαία τα δικαιώ¬ 
ματα και τις υποχρεώσεις τους. 

2. Η κεντρική διοίκηση αρχίζει τις διαπραγματεύσεις για 
την συγκρότηση ενός Ευρωπαϊκού Συμβουλίου Εργαζομέ¬ 
νων ή την καθιέρωση μιας διαδικασίας για ενημέρωση και 
διαβούλευση: 

α. με δική της πρωτοβουλία ή 

β. έπειτα από γραπτή αίτηση τουλάχιστον 100 εργαζο¬ 
μένων, ή εκπροσώπων τους, οι οποίοι υπάγονται οε δύο 
επιχειρήσεις ή εγκαταστάσεις που βρίσκονται σε διαφο¬ 
ρετικά κράτη μέλη. 

3. Η αίτηση δύναται να υποβάλλεται από τους ενδιαφε¬ 
ρομένους από κοινού ή χωριστά, προς την κεντρική διοί¬ 
κηση και τα καταστήματα στα οποία ανήκουν. 

4. Οι αντιπρόσωποι που συμμετέχουν στην ειδική δια¬ 
πραγματευτική ομάδα εκλέγονται με τους αναπληρωτές 
τους με την παρακάτω προτεραιότητα, ως εξής: 

α. από τις υπάρχουσες συνδικαλιστικές οργανώσεις 
(όπου υπάρχουν) 

β. από τα εργασιακά συμβούλια όπου λειτουργούν και 
δεν υπάρχουν συνδικαλιστικές οργανώσεις και 

γ. απευθείας από τους εργαζόμενους με άμεση εκλογή 


σύμφωνα με τις διατάξεις του άρθρου 12 του Ν. 1264/82 
και του άρθρου 4 του Ν. 1767/88. 

Άρθρο 7 

Σύνθεση της Ειδικής Διαπραγματευτικής Ομάδας 

1. Η ειδική διαπραγματευτική ομάδα έχει τουλάχιστον 
τρία και το πολύ 17 μέλη. 

2. Η γεωγραφική κατανομή των εκπροσώπων που συμ¬ 
μετέχουν στην παραπάνω ομάδα γίνεται με βάση τα εξής 
κριτήρια: 

α. ένας εκπρόσωπος από κάθε κράτος μέλος στο οποίο 
η επιχείρηση ή ο όμιλος επιχειρήσεων διαθέτει μία ή πε¬ 
ρισσότερες εγκαταστάσεις ή επιχειρήσεις, 

β. ένας επιπλέον εκπρόσωπος για κάθε κράτος μέλος 
στο οποίο απασχολείται 25% τουλάχιστον των εργαζομέ¬ 
νων της επιχείρησης ή του ομίλου, 

γ. δύο επιπλέον εκπροσώπους για κάθε κράτος μέλος 
στο οποίο απασχολείται το 50% τουλάχιστον των εργαζο¬ 
μένων της επιχείρησης ή του ομίλου των επιχειρήσεων, 

δ. τρεις επιπλέον εκπροσώπους για κάθε κράτος μέλος 
στο οποίο απασχολείται το 75% τουλάχιστον των εργαζο¬ 
μένων της επιχείρησης ή του ομίλου επιχειρήσεων. 

Στην περίπτωση που η επιχείρηση ή ο όμιλος έχουν 
εγκαταστάσεις σε όλα τα κράτη μέλη, τα μέλη της ειδικής 
διαπραγματευτικής ομάδας, δύναται να υπερβουν τα 17. 

3. Η κεντρική διοίκηση και οι τοπικές διευθύνσεις ενη¬ 
μερώνονται για τη σύνθεση της παραπάνω ομάδας. 

4. Εφόσον υπάρξει αμοιβαία συμφωνία μεταξύ της κε¬ 
ντρικής διοίκησης και του ΕΣΕ μπορεί να αναγνωριστεί δυ¬ 
νατότητα συμμετοχής εκπροσώπων των εργαζομένων τρί¬ 
των χωρών ως απλών παρατηρητών. 

Άρθρο 8 

Καθήκοντα της Ειδικής Διαπραγματευτικής Ομάδας 

1. Η ειδική διαπραγματευτική ομάδα είναι υπεύθυνη 
μαζί με την κεντρική διοίκηση να καθορίσουν με γραπτή 
συμφωνία, τη σύνθεση, το πεδίο δράσης, τα καθήκοντα 
και τη διάρκεια της θητείας του Ευρωπαϊκού Συμβουλίου 
Εργαζομένων ή των Ευρωπαϊκών Συμβουλίων Εργαζομέ¬ 
νων, ή τον τρόπο εφαρμογής της διαδικασίας για ενημέ¬ 
ρωση των εργαζομένων και διαβούλευση με αυτούς. Τα 
συμβαλλόμενα μέρη πρέπει να διαπραγματεύονται με 
καλή πίστη (πνεύμα συνεργασίας) με σκοπό να καταλή¬ 
ξουν σε μια συμφωνία. 

2. Προκειμένου να υπάρξει συμφωνία του άρθρου 10 η 
κεντρική διοίκηση υποχρεούται να συγκαλέσει σε συνε¬ 
δρίαση την ειδική διαπραγματευτική ομάδα και να ενημε¬ 
ρώσει τις τοπικές διευθύνσεις σχετικά. 

3. Για τις ανάγκες των διαπραγματεύσεων η ανωτέρω 
ομάδα δύναται να επικουρείται από εμπειρογνώμονες της 
επιλογής της. 

4. Η ειδική διαπραγματευτική ομάδα με πλειοψηφίατων 
δύο τρίτων τουλάχιστον του συνόλου των μελών της, δύ- 
ναται αν αποφασίσει να μην ξεκινήσουν οι διαπραγματεύ¬ 
σεις ή να ακυρώσει αυτές που διεξάγονται ήδη. 

Η απόφαση αυτή τερματίζει τη διαδικασία για τη σύ¬ 
ναψη της συμφωνίας που προβλέπεται στο άρθρο 10. 

Μετά από μία τέτοια απόφαση η ειδική διαπραγματευ¬ 
τική ομάδα δύναται να ζητήσει νέα σύγκληση μετά παρέ¬ 
λευση δύο ετών, εκτός εάν τα ενδιαφερόμενο μέλη ορί¬ 
σουν μικρότερη περίοδο, για την επίτευξη του στόχου της 
παρ. 1 του παρόντος άρθρου. 



602 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5. Η ομάδα που διαπραγματεύεται και η κεντρική διοί¬ 
κηση θα αποφασίζουν κατόπιν αμοιβαίας συμφωνίας για 
τους ακριβείς κανόνες που θα διέπουν την προεδρία των 
από κοινού συναντήσεών τους. Εάν δεν υπάρχει συμφωνία 
για το θέμα αυτό, θα πρέπει να καταγράφονται στα πρα¬ 
κτικά της πρώτης συνάντησής τους, ο τρόπος διεξαγωγής 
των συναντήσεών τους. Τα πρακτικά των συναντήσεων 
μεταξύ των δύο μερών θα υπογράφονται από ένα εξουσιο¬ 
δοτημένο εκπρόσωπο, για κάθε ένα από τα συμβαλλόμενα 
μέρη. 

6. Η ειδική διαπραγματευτική ομάδα παύει να υφίστα- 
ται, εφόσον επιτευχθεί συμφωνία που αναφέρεται στις 
παρ. 1 και 4 του παρόντος άρθρου. 

Αρθρο 9 

Λειτουργία της Επιτροπής Διαπραγμάτευσης 

1. Η ειδική διαπραγματευτική ομάδα (ΕΔΟ) αποφασίζει 
με απόλυτη πλειοψηφία του συνόλου των μελών της, με 
την επιφύλαξη του άρθρου 8 παρ. 4 του παρόντος διατάγ¬ 
ματος. Η Ε.Δ.Ο. εκλέγει ένα πρόεδρο μεταξύ των μελών 
της και ροίζει εσωτερικούς κανόνες λειτουργίας της. 

2. Η ΕΔΟ υποχρεούται να συγκαλέσει τα μέλη της πριν 
από οποιαδήποτε συνάντηση με την κεντρική διοίκηση και 
χωρίς την παρουσία αυτής. 

3. Οι δαπάνες λειτουργίας της επιτροπής του παρόντος 
άρθρου βαρύνουν την κεντρική διοίκηση και πραγματο¬ 
ποιούνται κατά τέτοιο τρόπο, ώστε η επιτροπή να εκπλη¬ 
ρώνει την αποστολή της κατά τον καλύτερο τρόπο. Ειδικό¬ 
τερα η κεντρική διοίκηση αναλαμβάνει τις παρακάτω δα¬ 
πάνες: 

α. Εκλογής ή διορισμού των μελών της ΕΔΟ. 

β. Οργάνωσης των συναντήσεων της ΕΔΟ, συμπεριλαμ¬ 
βανομένων των δαπανών διερμηνείας, διαμονής, οδοιπο¬ 
ρικών εξόδων, συντήρηση των μελών της και εξόδων εκτύ¬ 
πωσης και κοινοποίησης των αποτελεσμάτων της συνά¬ 
ντησης. 

γ. Του διορισμού ενός εμπειρογνώμονα από την ΕΔΟ 
προκειμένου να την βοηθήσει στα καθήκοντά της. 

Άρθρο 10 

Περιεχόμενο της συμφωνίας 

1. Η συμφωνία μεταξύ της ειδικής διαπραγματευτικής 
ομάδας και της κεντρικής διοίκησης (άρθ. 8 παραγρ. 1) 
πρέπει να είναι γραπτή όσον αφορά τη σύσταση του ΕΣΕ 
και να περιέχει τουλάχιστον τα παρακάτω βασικά στοιχεία: 

α. Τα πλήρη στοιχεία των μερών που την συνάπτουν και 
το χρόνο και τον τόπο κατάρτισής της. 

β. Τις εγκαταστάσεις της επιχείρησης ή του κοινοτικής 
κλίμακας ομίλου επιχειρήσεων που καλύπτονται από την 
συμφωνία αυτή. 

γ. Την σύνθεση του Ευρωπαϊκού Συμβουλίου των Εργα¬ 
ζομένων, τον αριθμό των μελών του, την κατανομή των 
εδρών, καθώς και τη διάρκεια της θητείας του, η οποία 
δεν θα πρέπει να είναι μεγαλύτερη των τριών ετών. 

δ. Τις αρμοδιότητες του ΕΣΕ, καθώς και την διαδικασία 
για ενημέρωσή του και την διαβούλευση με αυτό. 

ε. Τη δυνατότητα να αλλάξει η σύνθεση του συμβου¬ 
λίου, εφόσον αλλάξει η σύνθεση της επιχειρήσεως ή του 
ομίλου. 

στ. Το χρόνο, τον τρόπο, τη συχνότητα, τον τόπο και τη 
διάρκεια των συναντήσεων του Ευρωπαϊκού Συμβουλίου 
Εργαζομένων. 


ζ. Την κατανομή και τον χρόνο διάθεσης των οικονομικών 
πόρων, καθώς και των υλικών μέσων προς το ΕΣΕ, ώστε να 
ασκεί τα καθήκοντά του αποτελεσματικά. 

η. Τη διάρκεια της συμφωνίας, τη δυνατότητα επέκτα¬ 
σής της, τη λήξη της και τον τρόπο επαναδιαπραγμάτευ¬ 
σής της. 

2. Η κεντρική διοίκηση και η ειδική διαπραγματευτική 
ομάδα μπορούν αντί να συστήσουν ΕΣΕ, να θεσπίσουν 
γραπτώς μια διαδικασία ενημέρωσης και διαβούλευσης. 
Στην περίπτωση αυτή η συμφωνία πρέπει να προβλέπει, 
σε σχέση με την προηγούμενη παράγραφο, με ποιο τρόπο 
οι εκπρόσωποι των εργαζομένων έχουν το δικαίωμα να συ¬ 
γκεντρώνονται, προκειμένου να ανταλλάξουν απόψεις 
σχετικά με τις πληροφορίες που τους ανακοινώνεται και 
αφορούν διεθνικά θέματα τα οποία επηρεάζουν σημα¬ 
ντικά τα συμφέροντα των εργαζομένων. 

3. Οι συμφωνίες που αναφέρονται στις παραγράφου 1 
και 2 του παρόντος άρθρου, δεν υπόκεινται στις διατάξεις 
του άρθρου 1 3 και ισχύουν από την ημερομηνία που προ¬ 
τείνουν τα συμβαλλόμενα μέρη. 

Η ΕΔΟ αποφασίζει με απόλυτη πλειοψηφία του συνό¬ 
λου των μελών της. 

Άρθρο 11 

Νομική ισχύς της συμφωνίας 

1. Η συμφωνία που έχει συναφθεί σύμφωνα με το προη¬ 
γούμενο άρθρο (μεταξύ της κεντρικής διοίκησης και του 
ΕΣΕ), είναι δεσμευτική για όλα τα καταστήματα της κοινο¬ 
τικής επιχείρησης και για όλες τις επιχειρήσεις του ομίλου 
κοινοτικής κλίμακας επιχειρήσεων που καλύπτονται απ’ 
αυτή, καθώς επίσης και για όλους τους αντίστοιχους εργα¬ 
ζομένους σ’ αυτές, κατά την διάρκεια της ισχύος της. 

2. Η συμφωνία για να έχει ισχύ πρέπει να είναι γραπτή 
και σε περίπτωση μονομερούς ανάκλησης ή παραβίασής 
της να προβλέπονται κυρώσεις. 

Άρθρο 12 

Διατάξεις σχετικά με την εφαρμογή, επέκταση, 
λήξη και επαναδιαπραγμάτευση της συμφωνίας 

1. Όταν δεν υπάρχει συμφωνία που να αναφέρει την 
εφαρμογή, επέκταση, λήξη ή επαναδιαπραγμάτευση της 
συμφωνίας, θα ισχύουν τα παρακάτω: 

α. Η συμφωνία θεωρείται ότι έχει εφαρμογή επ’ αόρι¬ 
στον. 

β. Η κεντρική διοίκηση ή το ΕΣΕ ή οι αντιπρόσωποι των 
εργαζομένων, όταν αυτοί ενεργούν σύμφωνα με το άρθρο 
10 παραγρ. 2, δύνανται να λύσουν τη συμφωνία τουλάχι¬ 
στον έξι (6) μήνες πριν από τη λήξη και να ενημερώνουν το 
άλλο μέρος με αξιόπιστο τρόπο. 

γ. Όταν η περίοδος εφαρμογής της συμφωνίας λήξει, 
χωρίς να την καταγγείλουν τα συμβαλλόμενα μέρη, τότε 
αυτή παρατείνται για ισοδύναμη χρονική περίοδο με την 
αρχική εφαρμογή. 

δ. Μία συμφωνία όταν καταγγελθεί ή λήξει, παραμένει 
σε ισχύ μέχρις ότου συναφθεί καινούργια συμφωνία. 

ΚΕΦΑΛΑΙΟ Γ' 

Επικουρικές υποχρεώσεις 

Άρθρο 13 

Εφαρμογή συμπληρωματικών διατάξεων 

1. Για να εξασφαλιστεί ο σκοπός του άρθρου 1 παραγρ. 
1, οι διατάξεις (συμπληρωματικές υποχρεώσεις) που πε- 
ριέχονται στα άρθρα 14,15,16 αυτού του Π.Δ. εφαρμόζο¬ 
νται από το κράτος-μέλος, στο οποίο εδρεύει η κεντρική 
διοίκηση, στις εξής περιπτώσεις: 

α. εάν τούτο αποφασιστεί από την κεντρική διοίκηση ή 
την ειδική διαπραγματευτική ομάδα ή 

β. εάν η κεντρική διοίκηση αρνηθεί την έναρξη διαπραγ¬ 
ματεύσεων εντός εξαμήνου από την υποβολή της αίτησης 
σύμφωνα με το άρθρο 6 παραγρ. 1 και 2 ή 

γ. εάν εντός τριετίας από την ημερομηνία υποβολής της 
εν λόγω αίτησης τα μέρη δεν καταλήξουν στην κατά το άρ¬ 
θρο 10 συμφωνία και η ειδική διαπραγματευτική ομάδα 
δεν λάβει την απόφαση που προβλέπεται στο άρθρο 8 πα- 
ραγρ. 4. 

Άρθρο 14 
Σύσταση του ΕΣΕ 

Με βάση το προηγούμενο άρθρο συνιστάται Ευρωπαϊκό 
Συμβούλιο Εργαζομένων του οποίου οι αρμοδιότητες και η 
σύνθεση διέπονται από τους παρακάτω όρους: 

α. Η αρμοδιότητα του ΕΣΕ περιορίζεται στην ενημέ¬ 
ρωση και διαβούλευση για ζητήματα που αφορούν όλη την 
επιχείρηση κοινοτικής κλίμακας ή όλο τον όμιλο επιχειρή¬ 
σεων κοινοτικής κλίμακας, ή τουλάχιστον δύο εγκαταστά¬ 
σεις ή επιχειρήσεις του ομίλου που ευρίσκονταισε διαφο¬ 
ρετικά κράτη-μέλη. 

- Σε περίπτωση που η κεντρική διοίκηση δεν εδρεύει 
στα κράτη μέλη, εφαρμόζονται οι διατάξεις της παραγρ. 2 
του άρθρου 5 του παρόντος Π.Δ. 

β. Το ΕΣΕ απαρτίζεται από εργαζόμενους της επιχείρη¬ 
σης κοινοτικής κλίμακας ή του ομίλου επιχειρήσεων οι 
οποίοι εκλέγονται ή διορίζονται σύμφωνα με το άρθρο 6 
παρ. 4. 

Άρθρο 15 
Σύνθεση του Ε.Σ.Ε. 

1. Το ΕΣΕ αποτελείται από τρία κατ' ελάχιστον μέχρι 
τριάντα (30) κατ' ανώτατο όριο μέλη και εγκρίνει τον εσω¬ 
τερικό του κανονισμό. Εάν το μέγεθος του το δικαιολογεί, 
δύνσται να εκλέξει επιτροπή περιορισμένης σύνθεσης, η 
οποία αποτελείται κατ' ανώτατο όριο από τρία μέλη. 

2. Κατά την εκλογή ή τον διορισμό των μελών του ΕΣΕ 
εφαρμόζονται οι διατάξεις του άρθρου 7 του παρόντος 
ΠΔ. 

3. Η κεντρική διοίκηση και κάθε άλλο κατάλληλο όργανο 
διευθυντικού επιπέδου ενημερώνονται για την σύνθεση 
του ΕΣΕ και εξετάζουν εάν θα πρέπει να αρχίσουν δια¬ 


πραγματεύσεις για σύναψη συμφωνίας (άρθρο 10) ή θα 
εφαρμοσθούν οι διατάξεις του άρθρου 13. 

Άρθρο 16 

Αρμοδιότητες του Ε.Σ.Ε. 

- Το ΕΣΕ δικαιούται να συνέρχεται μια φορά το χρόνο 
με την κεντρική διοίκηση προκειμένου να ενημερώνεται 
και να ζητείται η γνώμη του, με βάση μια έκθεση της κε¬ 
ντρικής διοίκησης. Η συνάντηση και το περιεχόμενο της 
θα πρέπει να γνωστοποιούνται εγκαίρως και να ενημερώ¬ 
νονται οι τοπικές διευθύνσεις σχετικά με τα αποτελέ¬ 
σματα της συνάντησης. 

-Αντικείμενο της συνεδρίασης αποτελούν κυρίως η 
δομή της επιχείρησης ή του ομίλου, η διάρθρωση, η χρη¬ 
ματοοικονομική κατάσταση, η πιθανή εξέλιξη των δραστη¬ 
ριοτήτων, η παραγωγή και οι πωλήσεις, η υφιστάμενη κα¬ 
τάσταση και πιθανή εξέλιξη της απασχόλησης, οι επενδύ¬ 
σεις, οι σημαντικές οργανωτικές αλλαγές, η εισαγωγή 
νέων μεθόδων, εργασίας, ή νέων διαδικασιών παραγωγής, 
η μεταφορά παραγωγής, οι συγχωνεύσεις, η μείωση του 
μεγέθους ή η παύση λειτουργίας των επιχειρήσεων, των 
εγκαταστάσεων ή σημαντικών τμημάτων τους και οι ομα¬ 
δικές απολύσεις. 

- Το ΕΣΕ ή η επιτροπή περιορισμένης σύνθεσης πρέπει 
να ενημερώνονται εγκαίρως για εξαιρετικές περιπτώσεις 
που επηρεάζουν τα συμφέροντα των εργαζομένων και 
ιδίως σε περίπτωση μετεγκατάστασης, παύσης της λει¬ 
τουργίας επιχειρήσεων ή εγκαταστάσεων ή ομαδικών 
απολύσεων. Στην περίπτωση αυτή τα μέλη του ΕΣΕ έχουν 
το δικαίωμα να ζητήσουν από την κεντρική διοίκηση ή 
άλλο αρμοδίως εξουσιοδοτημένο όργανο έκτακτη συνά¬ 
ντηση προκειμένου να ενημερωθούν και να εκφέρουν την 
γνώμη τους. Εάν η συνεδρίαση διεξάγεται απά την επι¬ 
τροπή περιορισμένη σύνθεσης, δικαιούνται να συμμετέ¬ 
χουν σ' αυτήν τα μέλη του ΕΣΕ τα οποία εκπροσωπούν τις 
εγκαταστάσεις ή τις επιχειρήσεις που η συνεδρίαση 
αφορά άμεσα. 

- Η συνεδρίαση αυτή για ενημέρωση και διαβούλευση 
πρέπει να συγκαλείται το ταχύτερο δυνατό, με βάση την 
εισήγηση της κεντρικής διοίκησης, επί της οποίας στο τέ¬ 
λος της συνεδρίασης ή εντός χρονικού διαστήματος το 
πολύ 10 ημερών, θα διατυπώνεται και η γνώμη των μελών 
της επιτροπής. Η συνεδρίαση αυτή δεν θίγει τα δικαιώ¬ 
ματα της κεντρικής διοίκησης. 

Οι διατάξεις της παραγρ. 5 του άρθρου 8 και της πα- 
ραγρ. 2 του άρθρου 9 εφαρμόζονται και στις ανωτέρω συ¬ 
νεδριάσεις και ως προς τα μέλη της επιτροπής. 

Αρθρο 17 

Λειτουργίες του ΕΣΕ 

Με την επιφύλαξη του άρθρου 18 τα μέλη του ΕΣΕ ενη¬ 
μερώνουν τους εκπροσώπους ή το σύνολο των εργαζομέ¬ 
νων στις εγκαταστάσεις ή στις επιχειρήσεις ενός ομίλου 
κοινοτικής κλίμακας σχετικά με το περιεχόμενο και τα 
αποτελέσματα της διαδικασίας ενημέρωσης και διαβού- 
λευσης. 

- Το ΕΣΕ δύναται να επικουρείται από πραγματογνώμο- 
νες της επιλογής του, στο μέτρο που είναι αναγκαίο για 
την εκπλήρωση των καθηκόντων του και οι δαπάνες λει¬ 
τουργίας του καθώς και ενός πραγματογνώμονα βαρύνουν 
την κεντρική διοίκηση (άρθρο 10, παραγρ. 3). 

- Το Ευρωπαϊκό Συμβούλιο Εργαζομένων αποφασίζει 

με απόλυτη ηλειοψηφ'ια του συνόλου των μελών του. 

ΓΕΝΙΚΕΣ ΔΙΑΤΑΞΕΙΣ 
'Αρθρο 8 

Εμπιστευτικότητα πληροφοριών 

1. Τα μέλη της διαπραγματευτικής ομάδας και του ΕΣΕ, 
καθώς και οι εμπειρογνώμονες που τους επικουρούν, δεν 
επιτρέπεται να αποκαλύπτουν σε τρίτους πληροφορίες οι 
οποίες του ανακοινώθηκαν ότι είναι εμπιστευτικές, σύμ¬ 
φωνα με την παραγρ. 4 και 5 του άρθρου 13 του Ν17567/ 
88 . 

Το ίδιο ισχύει και για τους εκπροσώπους των εργαζομέ¬ 
νων στο πλαίσιο μιας διαδικασίας για ενημέρωση και δια¬ 
βούλευση. 

- Η υποχρέωση αυτή εξακολουθεί να υπάρχει και μετά 
την λήξη της θητείας των ανωτέρω μελών ανεξάρτητα από 
τον τόπο που ευρίσκονται. 

-Τα μέλη του Ε.Σ.Ε. και η κεντρική διοίκηση δύνανται 
να αποφασίσουν από κοινού τα στοιχεία της πληροφόρη¬ 
σης που θα ανακοινωθούν σε τρίτους. 

2. Η κεντρική διοίκηση δεν έχει υποχρέωση να πληρο¬ 
φορήσει την επιτροπή για θέματα που χαρακτηρίζονται ως 
απόρρητα σύμφωνα με την παραγρ. 4 και 5 του άρθρου 13 
του Ν. 1767/88, παρά μόνον έπειτα από δικαστική από¬ 
φαση. 

Άρθρο 19 

Αλλαγές στην σύνθεση του ΕΣΕ και τρόπος λειτουργίας 

1. Η αλλαγή στην δομή του ομίλου της επιχείρησης ή 
των εθνικών οργάνων εκπροσώπησης των εργαζομένων 
δύναται να οδηγήσει στην πλήρη ή μερική αναδιοργάνωση 
της επιτροπής του άρθρου 9 και 10 παραγρ. 1 εδάφιο γ. 

- Η αλλαγή αυτή θα γίνει σύμφωνα με τις διατάξεις του 
άρθρου 7 του παρόντος ΠΔ αυτού μετά από αίτηση των 
ενδιαφερομένων προς την κεντρική διοίκηση. 

2. Η κεντρική διοίκηση και το ΕΣΕ εργάζονται με πνεύμα 
συνεργασίας και με αμοιβαίο σεβασμό των δικαιωμάτων 
και των υποχρεώσεών τους. Το αυτό ισχύει και για τους 
εκπροσώπους των εργαζομένων στο πλαίσιο της διαδικα¬ 
σίας ενημέρωσης και διαβοϋλευσης των εργαζομένων. 

Άρθρο 20 

Προστασία και διευκολύνσεις των μελών του ΕΣΕ 

1. Τα μέλη της επιτροπής διαπραγμάτευσης, τα μέλη 
του ΕΣΕ καθώς και οι εκπρόσωποι της διαδικασίας για 
ενημέρωση και διαβούλευση της παραγρ. 2 του άρθρου 
10, κατά την άσκηση των καθηκόντων τους τυγχάνουν της 
αυτής προστασίας που προβλέπονται στο άρθρο 9, πα- 
ραγρ. 1 του Ν. 1767/88. 

2. Οι εκπρόσωποι της προηγούμενης παραγράφου λαμ¬ 
βάνουν άδεια μετ’ αποδοχών από την επιχείρηση, για το 
χρόνο συμμετοχής τους στις συνεδριάσεις της επιτροπής 
ή την συμμετοχή τους σε συνέδρια που έχουν σχέση με το 
παρόν ΠΔ, και οργανώνονται από οργανισμό που ασκεί 
αναγνωρισμένο έργο ή την τριτοβάθμια συνδ/κή οργά¬ 
νωση της χώρας. Οι εργαζόμενοι πρέπει να προσκομίσουν 
απαραιτήτως στον εργοδότη αποδεικτικά συμμετοχής 
οτις συνεδριάσεις και τα συνέδρια για να τύχουν της 
αδείας μετ' αποδοχών. 

3. Στα μέλη του ΕΣΕ, προκειμένου να ενημερώσουν 
τους εργαζόμενους χορηγείται άδεια μέχρι δύο ώρες την 


εβδομάδα με αποδοχές, που δεν μπορεί να υπερβεί τις 15 
ημέρες συνολικά το χρόνο. 

4. Διατάξεις ευνοϊκότερες των ανωτέρω μπορούν να 
ισχύσουν εφόσον συμφωνηθσύν από τα συμβαλλόμενα 
μέρη- 

Αρθρο 21 

Κυρώσεις 

Όποιος παραβαίνει τις υποχρεώσεις που απορρέουν 
από το παρόν ΠΔ υπόκειται α) σε ποινή φυλάκισης μέχρι 2 
ετών, σύμφωνα με το άρθρο 5 του Ν. 1338/1983, όπως 
ισχύει σήμερα και β) σε πρόστιμο μέχρι 10.000.000 δρχ. 
Αρμόδιο όργανο για την διαπίστωση της παράβασης και 
την έκδοση της σχετικής πράξεως επιβολής του προστί¬ 
μου είναι ο προϊστάμενος της αρμόδιας υπηρεσίας της 
Νομαρχιακής Αυτοδιοίκησης στην οποία έχει την έδρα η 
Κεντρική Διοίκηση όπως αυτή νοείται στο παρόν ή η επι¬ 
χείρηση μέλος ομίλου που εμπίπτει στο παρόν. Το πρό¬ 
στιμο καταπίπτει υπέρ της Εργατικής Εστίας και εισπράτ- 
τεται σύμφωνα με τις διατάξεις του Κώδικα Εισπράξεως 
Δημοσίων Εσόδων. 

'Αρθρο 22 

Διατήρηση δικαιωμάτων 

Το παρόν ΠΔ δεν θίγει δικαιώματα των εργαζομένων 
σχετικά με την ενημέρωση και τις διαβουλεύσεις τους τα 
οποία ήδη υφίστανται με άλλες διατάξεις. 

'Αρθρο 23 
Ισχύουσες διατάξεις 

1. Με την επιφύλαξη της παραγράφου 2, οι επιχειρήσεις 
κοινοτικής κλίμακας και οι όμιλοι επιχειρήσεων κοινοτικής 
κλίμακας στις οποίες υφίστανται ήδη συμφωνίες ή έχουν 
συναφθεί μέχρι 22 Σεπτεμβρίου 1996 και οι οποίες ισχύ¬ 
ουν για όλους τους εργαζόμενους και προβλέπουν διεθνή 
ενημέρωση των εργαζομένων και διεθνική διαβούλευση 
με αυτούς δεν υπόκεινται στις υποχρεώσεις που απορρέ¬ 
ουν από το παρόν ΠΔ. 

2. Όταν λήξουν οι συμφωνίες που αναφέρονται στην 
παράγραφο 1, τα συμβαλλόμενα μέρη στις συμφωνίες αυ¬ 
τές μπορούν να αποφασίζουν από κοινού την παράτασή 
τους. Αν δε ν συμβεί αυτό εξακολουθούν να ισχύουν οι δια¬ 
τάξεις του παρόντος. 

Άρθρο 24 
Έναρξη ισχύος 

Η ισχύς του παρόντος αρχίζει από της δημοσιεύσεως 
του στην Εφημερίδα της Κυβερνήσεως. 

Στον Υπουργό Εργασίας και Κοινωνικών Ασφαλίσεων 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 18 Μαρτίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 
ΑΛ. ΠΑΠΑΔΟΠΟΥΛΟΓ 
ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

ΜΙΛΤ. ΠΑΠΑΐΩΑΝΝΟΥ 


ΕΘΝΙΚΗΣ ΟΚΟΝΟΜΑΣ ΚΑΙ 
ΟΙΚΟΝΟΜΙΚΩΝ 

Π ΑΝΝΟΓ ΠΑΠΑΝΤΟΝΙΟΥ 

ΔΙΚΑΙΟΣΥΝΗΣ 

ΕΥΑΓ. ΓΙΑΝΝΟΠΟΥΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 





306 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΗ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε, 5248785 

Εγγραφή Συνδρομητών Φ.Ε.Κ. και 
: αποστολή Φ.Ε.Κ. 5248320 

I 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ- 

2.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

·> 

Δ' (Απαλλοτριώσεις, πολεοδομία κτλ.) 

50.000 

» 

2.500 


Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοίκ.τλ. προσωπικού Ν.Π.Δ.Δ.) 

10.000 


500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανώτατου Ειδικού Δικαστηρίου (Α.Ε,Δ.) 

3.000 

>> 

150 

» 

Ανωνύμων Εταιρειών & Ε.Π.Ε. 

250.000 

)> 

12.500 


Προκηρύξεων Α.Σ.Ε.Π. 

10.000 

» 

500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

» 

10.000 

.. 


: Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

: Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤπου αντιστοιχεί σε συνδρομές, εισπράττεται στην Αθήνα απότο Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























